recursal/SuperWikiNEXT-32B huggingface dataset:
Тоба е најголемо кратерско езеро во светот
**Кратерско езеро** — езеро кое се формира во вулкански кратер, купа или маар. Понекогаш езерата кои се формираат во купите се нарекуваат купански езера, но често оваа разлика не се прави. Кратерските езера што ги покриваат активните (фумаролошки) вулкански отвори понекогаш се познати како вулкански езера, а водата во нив често е кисела, заситена со вулкански гасови и со силна зеленикава боја. На пример, кратерското езеро Иџен во Индонезија има pH од 0,5. Езерата сместени во замрзнати или исчезнати вулкани имаат тенденција да содржат свежа вода, а чистотата на вода во таквите езера може да биде исклучителна поради недостатокот на влезни струи и седименти.

Формирање
---------

Кратерските езера се формираат најчесто со акумулација на вода во кратерот поради силни врнежи од дожд. Вулканските езера се формираат на кратерот на активен вулкан. Водата во нив се одликува со висока киселост и висока содржина на вулкански гас. Поретко може да се формираат кратерски езера во кратерите на метеорити.

Добро познато кратерско езеро, кое го носи истото име како геолошка одлика, е Кратерско Езеро во Орегон. Се наоѓа во купата на планината Мазама. Тоа е најдлабокото езеро во САД со длабочина од 594 метри. Кратерското Езеро се храни само со паѓање дожд и снег, без прилив или одлив на површината, а со тоа е едно од најасните езера во светот.

Највисокиот вулкан во светот, Охос дел Саладо во Чиле од 6.893 метри, има постојано кратерско езеро со пречник од околу 100 метри на надморска височина од 6,390 метри на неговата источна страна. Ова е најверојатно највисокото езеро од секаков вид во светот.

Поради нивната нестабилна околина, некои кратерски езера постојат само повремено. Тие може да бидат доста големи и долготрајни. На пример, езерото Тоба (Индонезија) формирано по ерупцијата пред околу 75.000 години. Со големина од околу 100 км и длабочина од 505 метри во најдлабоката точка, езерото Тоба е најголемо кратерско езеро во светот. Додека многу кратерски езера се живописни, тие исто така можат да бидат смртоносни. Испуштањата на гас од езерото Ниос (Камерун) во 1986 година задушило 1.800 луѓе, а кратерските езера како што е планината Руапеху (Нов Зеланд) честопати придонесува за создавање на деструктивни лахари.

Наводи
------

1. ↑  Measuring the acidity of Kawah Ijen crater lake
2. ↑  Andes Website - Information about Ojos del Salado volcano, a high mountain in South America and the World's highest volcano Архивирано на 27 април 2007 г.
3. ↑  Glenday, Craig (2010). *Guinness World Record 2011*. ISBN 9781904994572.

Надворешни врски
----------------

|  |  |
| --- | --- |
| Ризница | „Кратерско езеро" на Ризницата ? |

* IAVCEI Commission of Volcanic Lakes
* IAVCEI Commission of Volcanic Lakes: Some fundamentals about Crater Lakes
меристемски слоеви
**Меристем** е ткиво во повеќето растенија кое се состои од недиференцирани клетки (**меристемски клетки**), кое се наоѓа во зоните каде се случува растот на растенијата.

Терминот *меристем* за првпат бил употребен во 1858 година од страна на Карл Вилхелм фон Негели (1817–1891) во неговата книга *Beiträge zur Wissenschaftlichen Botanik*. Доаѓа од грчкиотт збор *меризеин* (μερίζειν), што значи да се подели, што всушност претставува негова функција.

Според потеклото разликуваме примарен и секундарен мериистем.

Наводи
------

1. ↑  Galun, Esra (2007). *Plant Patterning: Structural and Molecular Genetic Aspects*. World Scientific Publishing Company. p. 333. ISBN 9789812704085

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * п
* р
* у
Биолошки ткива |
| --- |
|  |
| Животински | 
* Епително
* Сврзно
* Мускулно
* Нервно

 |
|  |
| Растителни | 
* Меристемско ткиво
* Механичко ткиво
* Покровно ткиво
* Спроводно ткиво
	+ Ксилем
	+ Флоем

 |
|  |
| 
* Категорија Категорија
* Хистологија

 |

 |
**Машала** тур. Maşallah, арап. مَا شَاءَ ٱللَّٰهُ) — арапска фраза којашто многу често ја употребуваат муслиманите за да изразат почитување кон некоја личност или настан, како и да се заблагодарат на Бога (Алах). Најблискиот идиомски превод на македонски е „фала [му] на Бога".

Во македонскиот јазик се користи во изразот: Пу, пу, машала! - против уроци.

Наводи
------

1. ↑  „машала" — Дигитален речник на македонскиот јазик
2. ↑  „машала" — Официјален дигитален речник на македонскиот јазик

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Пар конга
**Конгa** e удирачки инструмент од групата на мембранофоните инструменти, по потекло од Африка.

Конгата е висок, тенок инструмент, изработен од дрво или фиберглас, со една растегната кожа. Вообичаената должина од дното до врвот изнесува 75 см и обично се свири седејќи. Доколку се монтирани држачи, може да се музицира стоејќи.

На конгата се свири со раце без палки, слично како кај бонгото, тарабуката и сл. Обично се свири во групи од две до четири конги. Карактеристични се за афро-кубанската и латиноамериканската музика. Конга е традиционален инструмент во изведбата на румба, а лицето што удира на конга, на шпански се вика *conguero*.

Наводи
------

1. ↑  Music of Puerto Rico Архивирано на 30 декември 2009 г. анг.
**Матео Тосато** (италијански: *Matteo Tosatto*; р. 14 мај 1974

 во Кастелфранко Венето) — поранешен италијански професионален друмски велосипедист, кој возел професионално во периодот 1997-2016 година.

Достигнувања
------------

1998
1. Џиро дел Медио Брента
1999
4. ГП Пино Черами
7. Брабант Пејл
9. Класика де Алмерија
2000
1. Етапа 1 Париз-Ница
2. Трка околу Франкфурт
3. Џиро дела Ромања
2001
1. Етапа 12 Џиро д’Италија
2002
1. Копа Плаки
3. Трофео Матеоти
3. Копа Берноки
4. Критериум д’Абруцо
5. ГП Бруно Бегели
6. Трофео Мелинда
10. Џиро дела Ромања
2003
5. Џиро дел Пиемонт
2004
1. Џиро ди Тоскана
1. ГП Кантон Аргау
1. Етапа 1b (ТТТ) Сетимана интернационале ди Копи е Бартали
2. Џиро дел Венето
2. Џиро дела Ромања
3. Краен пласман Џиро дела Провинција ди Лука
4. Копа Берноки
7. Гран Премио дела Коста Етруски
2006
1. Етапа 18 Тур де Франс
7. ГП Чита ди Камаиоре
2007
1. Етапа 1 (ТТТ) Трка околу Катар
2008
1. Етапа 1 (ТТТ) Трка околу Катар
4. Џиро дел Лацио
2009
9. Меморијал Чимури
2011
8. Џиро дел Фриули
2012
7. Париз-Рубе

### Распоред на резултатите на големите трки

| Голема трка | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  **Џиро** | — | — | 43 | СО | 50 | 63 | — | 107 | 122 | — | 94 | — | — | 56 | 136 | 104 | — | — | 112 | 107 |
|  **Тур** | 132 | — | — | — | 60 | — | — | 110 | — | 125 | 108 | 96 | 114 | — | 123 | — | 92 | 119 | 132 | 145 |
|  **Вуелта** | — | — | — | СО | — | — | 134 | — | СО | СО | — | СО | — | 67 | — | 135 | 115 | 120 | — | — |

СО = се откажал; — = не учествувал

Надворешни врски
----------------

|  |  |
| --- | --- |
| Ризница | „Матео Тосато" на Ризницата ? |

* „Достигнувања на Матео Тосато". Cycling Archives.
* „Достигнувања на Матео Тосато". Cycling Quotient.
* „Достигнувања на Матео Тосато". ProCycling.

|  |  |
| --- | --- |
| Stub icon | *Оваа биографска статија поврзана со италијанскиот велосипедизам е никулец. Можете да помогнете со тоа што ќе ја проширите.** п
* р
* у
 |
*Accipiter brevipes*
**Краткопрстиот јастреб** (науч. *Accipiter brevipes*) е мала граблива птица од семејството на јастребите. Се размножува во шумите од јужниот дел на Балканскиот Полуостров, вклучувајќи ја и Македонија до јужна Русија. Таа е птица преселница, која зимува од Египет сè до југозападен Иран. Се сели во големи јата, што не е одлика за другите видови од ова семејство.

Опис
----

Оваа птица е мала грабливка со кратки широки крилја и долгнавеста опашка што ѝ овозможуваат лесно маневрирање низ дрвјата. Краткопрстиот јастреб е сличен на јастребот врапчар, но неговата пократка опашка и пошилести крила му даваат посоколовиден изглед.
Птицата е долга 30-37 см, со распон на крилјата 63-76 см. Женките се малку поголеми од мажјаците. Мажјаците се синосиви одозгора, со темни завршетоци на крилјата и црвеникави одоздола. Женките се сивкасти одозгора со темни завршетоци на крилјата и црвенокафени одоздола. Може да покаже и темна линија кај грлото. Младенчињата се темнокафени одозгора и каено набраздени одоздола. Имаат темна линија на грлото. Летот на овој јастреб е карактеристичен „замав-замав-лебдење". Се огласуваат со остар извик како: „кии-вик".

### Живеалиште и исхрана

Оваа птица живее во ридски предели, во близина на езера и реки, во подножјата на планините. Се храни со мали животни, птици, гуштери, инсекти. Најчесто лови попладне и приквечер, во низок лет, на 1-5 метри од земјата.

### Размножување

Краткопрстиот јастреб гнезди во дрвјата. Годишно има едно легло со 3-5 јајца. Ги квачи 30-35 дена. Младенчињата го напуштаат гнездото по четириесетина дена, но и потоа остануваат во близина на гнездото и ноќеваат таму.

Наводи
------

1. ↑  BirdLife International (2012). „*Accipiter brevipes*". *IUCN Red List. Version 2012.1*. International Union for Conservation of Nature. Посетено на 16 July 2012.
**Конвенција** е обврзувачки договор меѓу државите. Конвенцијата е посилна од декларација бидејќи Конвенцијата е правно обврзувачка за владите кои ја потпишале. Кога Генералното собрание на ОН ќе усвои Конвенција, тогаш тоа значи дека е создадена меѓународна норма и стандард. Државите можат да ја ратификуваат Конвенцијата и да се придржуваат до нормите пропишани во неа. Донесено е на Генералното собрание на ОН во 1989 година. Конвенцијата за детски права е признаена од 187 држави во светот.

Белешки
-------

1. ↑  „Водич во феминистичката и родовата терминологија". Здружение на граѓани Акција Здруженска, Скопје. 2007-05-30. Архивирано од изворникот на 2007-10-08. Посетено на 2007-06-22.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Манастирот Озрен** се наоѓа во населбата Калуѓерица, во шума на 7 километри јужно од селото Петрово, Република Српска, БиХ, во планинскиот крај (под Озрен планина) низ која протекува реката Спреча. Манастирот е посветен на Свети Никола, а името го добил по истоимената планина. Од март 2003 година манастирот е прогласен за национален споменик на Босна и Херцеговина.

Историја
--------

Манастирот Озрен се наоѓа во североисточна Босна и потекнува од далечното минато. Прво пишано споменување на манастирот Озрен е натпис врежан над вратата, каде што се споменува 1587 година, кога храмот го посетил отецот Јаков. Во народот владее верување дека манастирот Озрен е оставнина на прочуената лоза на Немањиќи, а тоа се потврдува и низ народното творештво.

Постарите историчари сметаат дека манастирот Озрен е оставнина на кралот Драгутин, што донекаде и има историски факти, бидејќи Драгутин навистина во периодот 1284—1316 година управувал со територијата на која се наоѓа манастирот.
**Конд** – ерменски документарен филм од 1987 година, во режија на Харутјан Хачатријан, кој е автор и на сценариото.

Содржина
--------

Филмот ги прикажува секојдневниот живот и сериозните социјални проблеми во Конд, едно од најстарите маала во Ереван. Конд и неговите жители стануваат објекти на долгорочно набљудување. Утро, ден, квечерина, ноќ, будење, дневни обврски, работа, јадење, спиење. Но, и свадби и погреби, пожари и раѓање на деца - целиот циклус на човековото постоење. А оваа шема е пополнета со фрагменти од вистинскиот живот што се покажува пред гледачот од најразлични аспекти.

Наводи
------

1. ↑  Кинотека на Македонија, „Филмска програма - февруари 2017" (пристапено на 7.3.2017)
|  |  |  |
| --- | --- | --- |
| < 16 век | 17 век | 18 век > |
| 01 | 02 | 03 | 04 | 05 | 06 | 07 | 08 | 09 | 10 |
| 11 | 12 | 13 | 14 | 15 | 16 | 17 | 18 | 19 | 20 |
| 21 | 22 | 23 | 24 | 25 | 26 | 27 | 28 | 29 | 30 |
| 31 | 32 | 33 | 34 | 35 | 36 | 37 | 38 | 39 | 40 |
| 41 | 42 | 43 | 44 | 45 | 46 | 47 | 48 | 49 | 50 |
| 51 | 52 | 53 | 54 | 55 | 56 | 57 | 58 | 59 | 60 |
| 61 | 62 | 63 | 64 | 65 | 66 | 67 | 68 | 69 | 70 |
| 71 | 72 | 73 | 74 | 75 | 76 | 77 | 78 | 79 | 80 |
| 81 | 82 | 83 | 84 | 85 | 86 | 87 | 88 | 89 | 90 |
| 91 | 92 | 93 | 94 | 95 | 96 | 97 | 98 | 99 | 00 |

**1614** (**MDCXIV**) — година според општоприфатениот календар. Тоа била 1614 година од новата ера, 614. од вториот милениум, 14. од XVII век и петта од 1610-тите.

Други календари
---------------

Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.

Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 7122 и 7123 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6364 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5374 и 5375 еврејска година. Според календарот на Римјаните, којшто започнува од 753 г. п.н.е. кога браќата Ромул и Рем го основале градот Рим (познато и како *Ab urbe condita*), годината е избројана како 2367.

Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1614 година се протега во 4250 и 4251, додека според второто гледиште, годината трае во текот на 4310 и 4311 кинеска година. Будистичкиот календар започнува да го мери времето од 543 г. п.н.е. година во којашто се смета дека Буда достигнал состојба на нирвана, и годината ја брои како 2157. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1022 и 1023 исламска година.

Настани
-------

*

Родени
------

*

Починале
--------

*

Надворешни врски
----------------

* 1614 на Ризницата ?
**Матеј Асен Кантакузин** (грчки: *Ματθαίος Ασάνης Καντακουζηνός*) бил византиски цар од 1353 до 1357 година.

Матеј Кантакузин бил син на цар Јован VI Кантакузин и Ирина Асенина. Во замена за поддршката што ја дал на својот татко за време на конфликтот со Јован V Палеолог, Матеј ја добил управата на дел од Тракија како личен апанаж и бил прогласен за цар во 1353. Од своите тракиски територии водел неколку војни против Душановото царство. Нападот, за кој се подготвувал во 1350 бил запрен од повлекувањето на турските сојузници. Во 1357 бил заробен од непријатели, кои го предале на соперничкиот му цар Јован V Палеолог. Принуден да абдицира, тој се преселил во Мореја во 1361 и помагнал на својот брат Мануил Кантакузин во неговата влада. По смртта на неговиот брат во 1380, Матеј Кантакузин управувал Морејското Деспотство до назначувањето за нов гувернер на Мореја на Тодор I Палеолог во 1381. Пред целосниот премин на власта во Мореја од фамилијата на Кантакузини кон онаа на Палеолозите, Матеј го пренесел управувањето на својот син Димитар I Кантакузин.
|  |  |  |
| --- | --- | --- |
| < 16 век | 17 век | 18 век > |
| 01 | 02 | 03 | 04 | 05 | 06 | 07 | 08 | 09 | 10 |
| 11 | 12 | 13 | 14 | 15 | 16 | 17 | 18 | 19 | 20 |
| 21 | 22 | 23 | 24 | 25 | 26 | 27 | 28 | 29 | 30 |
| 31 | 32 | 33 | 34 | 35 | 36 | 37 | 38 | 39 | 40 |
| 41 | 42 | 43 | 44 | 45 | 46 | 47 | 48 | 49 | 50 |
| 51 | 52 | 53 | 54 | 55 | 56 | 57 | 58 | 59 | 60 |
| 61 | 62 | 63 | 64 | 65 | 66 | 67 | 68 | 69 | 70 |
| 71 | 72 | 73 | 74 | 75 | 76 | 77 | 78 | 79 | 80 |
| 81 | 82 | 83 | 84 | 85 | 86 | 87 | 88 | 89 | 90 |
| 91 | 92 | 93 | 94 | 95 | 96 | 97 | 98 | 99 | 00 |

**1615** (**MDCXV**) — година според општоприфатениот календар. Тоа била 1615 година од новата ера, 615. од вториот милениум, 15. од XVII век и шеста од 1610-тите.

Други календари
---------------

Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.

Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 7123 и 7124 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6365 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5375 и 5376 еврејска година. Според календарот на Римјаните, којшто започнува од 753 г. п.н.е. кога браќата Ромул и Рем го основале градот Рим (познато и како *Ab urbe condita*), годината е избројана како 2368.

Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1615 година се протега во 4251 и 4252, додека според второто гледиште, годината трае во текот на 4311 и 4312 кинеска година. Будистичкиот календар започнува да го мери времето од 543 г. п.н.е. година во којашто се смета дека Буда достигнал состојба на нирвана, и годината ја брои како 2158. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1023 и 1024 исламска година.

Настани
-------

*

Родени
------

*

Починале
--------

*

Надворешни врски
----------------

* 1615 на Ризницата ?
**Матеница** (бугарски: *Мътеница*) или *Седрулска Река*, *Садруле* (до 25 јули 1989 г. *Матан Дере*, *Матан*) — река во Општина Банско, Пиринска Македонија, лева притока на Места. Долга е 17,5 км и заедно со реката Доспат и Доспатската Котлина ја образува границата меѓу Велиичко-виденичкиот Дел на Родопите од север и Доспат Планина од југ.

Реката извира од југозападните падини на врвот Шипоко (Ѓултепе). Първоначално тече на северозапад. По 6 км свртува на југозпад и образува лак. Во долното течение е позната како *Седрулска Река*. Минува покрај с. Гостун и се влева во Места. Средниот наклон на реката изнесува 55 ‰, за сливот зафаќа 57 км2 при средна надморска височина од 1.350 м. Средниот годишен истек е 0,875 м3/с, напојувајќи се од снег и дожд. Реката е најполноводна напролет на најслабоводна лете и наесен.

Долината на реката е обрасната со иглолисни и мешани шуми во горниот дел, а со кафеав габер и даб во долниот. Во горното течение тлото е гранитно и гранитогнајсно, а во долното има езерски наслаги од вулканско и палеогенско потекло.

Главни протоки: → лева, ← десна:

* ← Граничка Река
* ← Калничка Река
* ← Ковачев Дол

Поврзано
--------

* Доспатска Котлина

Наводи
------

1. ↑  Научноинформационен център „Българска енциклопедия" (2015). *Промени в наименованията на физикогеографските обекти в България 1878 – 2014 г*. София: Книгоиздателска къща „Труд". стр. 149. ISBN 978-954-398-401-5.
2. 1 2 3 4  *Енциклопедия „Пирински край", том 1*. Благоевград: Редакция „Енциклопедия". 1995. стр. 598. ISBN 954-90006-1-3.
**Мерван Челик** (роден 26 мај 1990 година) — шведски фудбалер од курдско потекло, играч од средниот ред на турскиот Генчлербирлиги.

Тој претходно играл за шкотскиот гигант Ренџерс, а кариерата ја започна во Гаис. Има настапи за шведската репрезентација во младинските категории под 19 и под 21-на година.

Клупска кариера
---------------

### Гаис

Челик играл за Варта и Хекен на младинско ниво пред да дојде во ГАИС во 2007 година. "Почнав како напаѓач, но сега играм како внатрешен играч од средниот ред или на крило. За мене тоа не е важно дали играм на десната или на левата страна, и двете позиции се отворени за мене ", изјавил тој во интервју на мрежното место на клубот. Челик го направи своето официјално деби против Сундсвал во шведската прва лига на 20 јули 2008 година, а шест недели подоцна тој за првапат се појави во почетниот тим против Гетеборг. Тој потпиша тригодишен договор во мај 2009, и го постигна својот прв гол за клубот нешто подоцна истата година против Калмар.

### Ренџерс

По завршувањето на неговиот договор со ГАИС тој замина од клубот, и одлучи да ја прифати понудата на шкотскиот премиерлигаш, Ренџерс. Челик потпиша со Ренџерс на 20 Јануари, 2012 на три-и пол години. Откако на Ренџерс му беше доделена административна казна клубот мораше да се ослободи од неколку играчи во текот на сезоната, а токму Челик заедно со Грег Вајлд беа првите двајца којшто избраа да го напуштат клубот во март 2012 без исплата. Тој истакна дека тој не се кае што заминал во Ренџерс, но клубот влегува во администрација од која исходот е непредвидлив.

### Враќање во Гаис

По напуштањето на Ренџерс во март 2012, Челик потпишал осум месечен договор со ГАИС во кој се вратил по три месеци. Тој одиграл 14 натпревари, во кој постигна и два гола против Хелсинборг на гости (натпреварот завршил 1-1) и против Сундсвал (1-2).

### Пескара

На 24 јули 2012, Челик потпишал за новакот во Серија А, Пескара за сума од скоро 1 милион евра. Своето деби во Серија А го направил на 26 август 2012 во поразот на домашен терен од Интер со 0-3.

Личен живот
-----------

Челик е роден и израснал во предградието Бископсгарден (палата Бишоп), во градот Хисинген, остров кој е дел од Општината Гетеборг. Родителите на Челик се етнички Курди од Турција. Неговата мајка и татко живееле во Конија пред да се преселат во Шведска, каде што татко му отворил ресторан.

Надворешни врски
----------------


|  |  |
| --- | --- |
|  | ***Портал   „Биографија"*** |
|  | ***Портал   „Фудбал"*** |
|  | ***Портал   „Шведска"*** |
|

* Mervan Celik player info Архивирано на 5 јуни 2009 г. GAIS (шведски)
* Mervan Celik player info weltfussbal.de (германски)
* Mervan Celik player info Архивирано на 14 август 2009 г. transfermarkt.de (германски)
| Конвергентна еволуција |
| --- |
| 
 |
| Овие два сочнички
растителни родови, *Euphorbia*
и *Astrophytum*, се 
далечни роднини, но независно 
развиле многу слична 
телесна форма. |

**Конвергентна еволуција** (**конвергенција** или **приближувачка еволуција**) е онаа еволуција при која несродните видови стануваат сè послични поради приспособувањето кон иста животна средина. Конвергентната еволуција обично претставува развиток на слична анатомска одлика кај различни видови линии (на пример, видови од две различни класи) која се јавува по дивергенцијата од заедничкиот предок кој ја немал првичната одлика која би водела до таа одлика. Во овој случај, заедничкиот предок е временски пооддалечен отколку во случајот со паралелизмот.

Пример за конвергентна еволуција е сличниот изглед и грабливиот однос на северноамериканските волци и тасманските волци (тигри). Првиот е плацентален цицач, а вториот е торбар. Нивниот заеднички предок живеел во времето на диносаурусите, пред повеќе од 100 милиони години, и бил многу различен од овие негови потомци. Постојат и многу други австралиски торбари кои се исклучителен пример за конвергентна еволуција со плаценталните цицачи насекаде низ светот.

Се смета дека паралелизмот и конвергенцијата се резултат главно на одделните видови линии кои го искусуваат истиот тип на природна селекција низ долги периоди.

|  |  |
| --- | --- |
| Stub icon | *Оваа статија поврзани со еволуцијата е никулец. Можете да помогнете со тоа што ќе ја проширите.** п
* р
* у
 |
**Матео Максимов** (француски: *Matéo Maximoff*, 17 јануари 1917 – 24 ноември 1999) бил француски писател и евангелистички свештеник од ромско потекло. Тој напишал и објавил 11 книги кои се преведени на над 14 јазици. Максимов е роден во Шпанија, а неговите родители потекниваат од Русија. Краток период биле во Шпанија, но поради граѓанската војна семејството побарало прибежиште во Франција. Своето образование и професионална кариера Максимов ги израдил во Франција

Ран живот и образование
-----------------------

Максимов е роден во Барселона, Шпанија. Неговиот татко бил калдерашки Ром од Русија; а мајка му била Мануша од Франција. Таа била братучетка на пејачот Џанго Рајнхард. Тој имал неколку помлади браќа и сестри.

Таткото на Максимов, калајџија, го научил како да чита, пишува и брои. Тој исто така имал многу да му кажува за Русија, историјата на Калдерашите и за различните Роми и земји. Починал кога Максимов имал 14 години. Максимов ја презел функцијата калајџија за да се издржува себеси, неговата мајка и помладите браќа и сестри. Тој ги научил своите браќа и сестри да читаат и пишуваат.

Франција
--------

Во 1936 година, поради Шпанската граѓанска војна, Максимов со неговата мајка и браќа и сестри ја напуштиле Шпанија за да побараат засолниште меѓу роднините во Франција. Во 1940 година, по поразот на Франција во Втората светска војна и германската окупација, Максимови биле уапсени под сомнение за разузнавање со непријателот, како и многу други странски бегалци. Семејството на Максимов било интернирано во камп за „шпиони", 42 дена пред да биде префрлен во „Циганскиот камп" во Тарбс. Во мај 1941 година, тие беа интернирани во камп за „номади" во близина на Ланемезан. Во тоа време на Ромите не им било дозволено да патуваат и им биле задржани личните карти (патната дозвола) од локалните агенции за спроведување на законот.

Библиографија
-------------

* *Ангели на судбината* (1999)
* *Луѓе од патишта* (1995)
* *Патишта без каравани* (1993)
* *Овој свет кој не е мој* (1992)
* *Кажи го тоа со солзи* (1990)
* *Винкерка* (1987)
* *Мамелиганска кукла* (1986)
* *Осуеди на преживување* (1984)
* *Седна ќерка* (1979)
* *Савина* (1957)
* *Принц на слобода* (1955)
* *Урзитори* (1946)

Надворешни врски
----------------

* Биографија на Матео Максимов
* Матео Максимов
Здружението на граѓани ***Македонска зора*** е македонска невладина организација, чијашто цел е запознавање и остварување на одредбите за универзалната декларација за правата на човекот, Хелсиншкиот договор и други документи со кои се заштитуваат човековите права и основните слободи. Првобитната цел на постоење на здружението е како здружение на потомците на Македонците од Егејска Македонија. Како организација, постои од 1944 година, а во 2008 година е регистрирано како здружение на граѓани со седиште во Скопје. Свои ограноци, здружението има и во други градови во Македонија.

Активности
----------

Здружението има во план да започне со издавање на електронски весник со истоименото име, во кој би биле опфатени вести за сите делови од етничка Македонија.
Обична еднонасочна струја тече од батеријата. Самиот комутатор е прикажан со црвена и сина боја. Четкичките се темносиви и ги допираат контактите на комутаторот, а намотката на роторот е виолетова. Како што моторот се врти, контактите на комутаторот ќе се завртат за 180° и струјата која тече во намотката ќе ја промени насоката. Меѓутоа, постојаното магнетно поле во кое се наоѓа роторот исто така го променило поларитетот во однос на намотката на роторот, така што вртењето продолжува во истата насока.Обична еднонасочна струја тече од батеријата. Самиот комутатор е прикажан со црвена и сина боја. Четкичките се темносиви и ги допираат контактите на комутаторот, а намотката на роторот е виолетова. Како што моторот се врти, контактите на комутаторот ќе се завртат за 180° и струјата која тече во намотката ќе ја промени насоката. Меѓутоа, постојаното магнетно поле во кое се наоѓа роторот исто така го променило поларитетот во однос на намотката на роторот, така што вртењето продолжува во истата насока.
**Комутатор** – електричен прекинувач кој периодично ја сменува насоката на струјата во електромоторот или електричниот генератор. Комутаторот им овозможува на моторите да работат на, односно на генераторите да произведуваат, еднонасочна струја наместо наизменична струја.

Конструкција
------------

Комутаторот обично се состои од пар меѓусебно изолирани бакарни контакти со полуцилиндричен облик, прицврстени околу изводот на вртечкиот дел и пар јаглени четкички поставени на пружина која е прицврстена на стационарниот дел на машината, кои комплетираат електрично коло од намотката на роторот до вон машината. Триењето меѓу бакарните контакти и четкичките предизвикува абење на двете површини. Јаглените четкички, бидејќи се направени од помек материјал, се абат побрзо и се проектирани да можат лесно да се заменат без раставување на машината. Бакарните контакти по правило се непристапни и, на малите мотори, не се проектирани да може да се поправат. На поголемите мотори, комутаторите може да се израмнат со гланцање. Секој сегмент на комутаторот е изолиран од соседниот сегмент; поголемите мотори може да содржат стотини сегменти.

Патенти
-------

* Никола Тесла - -{U.S. Patent 334823}-[*мртва врска*] - Комутатор за динамо-електрични машини - 26 јануари 1886.
* Никола Тесла - U.S. Patent 382845[*мртва врска*] - Комутатор за динамо-електрични машини - 15 мај 1888.

Поврзано
--------

* Електромотор
* Динамо

Надворешни врски
----------------

* "Commutator and Brushes on DC Motor". HyperPhysics, Physics and Astronomy, Georgia State University.
*За други лица со истото име, видете Костадин Костадинов (појаснување).*

**Костадин Тодоров Костадинов** (р. 1 април 1979

 во Варна) — бугарски политичар, претседател на политичката партија Преродба и општински советник во општина Варна. Тој е доктор по етнографија.

Животопис
---------

Костадин Костадинов е роден на 1 април 1979 година во Варна, Народна Република Бугарија. Завршува магистратура по балканизам во 2002 година, и право во 2011 година на Великотрновскиот универзитет „Св. Кирил и Методиј".

Член на Националниот извршен комитет на ВМРО-БНД од 2007 до 2012 година и регионален координатор на ВМРО за областите Варна, Шумен и Добрич од 2002 до 2009 година.

На вонредниот конгрес на ВМРО-БНД, одржан на 17-18 октомври 2009 година е избран за заменик-претседател на ВМРО-БНД, каков останува до следниот конгрес на 27.10.2012 година. Го напушта ВМРО во почетокот на 2013 година. Од 2012 до 2013 година е автор и водител на емисијата „За бугарската нација" на телевизија СКАТ. Од 2013 до 2017 година е директор на Регионалниот историски музеј во Добрич. Претставува општински советник во општина Варна од Коалиција „Варна". Во 2015 година ја водел емисија „Бугарската слава" на телевизија Алфа. Во 2017 година, предводена од него, политичката партија Преродба стекна малку над 1% од гласовите на изборите за Народно собрание.

Во 2017 година Костадинов го одбранил докторат по етнографија во Бугарската академија на науките.

Наводи
------

1. ↑  Костадин Костадинов, кандидат на Атака за кмет на Варна. в-к Атака, 24 юли 2015. Архивирано на 15 април 2019 г.
2. ↑  Костадин Костадинов – Новини от България и света, DarikNews.bg
3. ↑  Костадин Костадинов, който се съди с Марешки, дава партийната субсидия за паметници на български войници. в-к 24 часа 29 март 2017.
4. ↑  Костадин Костадинов, претседател на ПП „Възраждане", пред – в-к Труд, в-к Труд, 30 май 2017.[*мртва врска*]
5. ↑  Публична защита на Костадин Костадинов в Институт за етнология и фолклористика с Етнографски музей – БАН. Обява за защитата на Костадинов на официалната страница на БАН от 1 септември 2017 г.

Надворешни врски
----------------

* Портал: Бугарија

* Матична страница
**Македонијарх** ― титула од римското време, за претседателот на Сојузот на Македонците. Титулата ја добиле само 11 лица.

Служба
------

Македонијархот бил претседател на Сојузот на Македонците а понекогаш но не секогаш и главен свештеник на императорскиот култ во Римска Македонија. Службата била сметана и за важен функционер на Синхедрион, провинциски совет составен од општинска аристократија, римски граѓани и - во некои случаи - робови и слободни. Македонијархот бил на чело и на влијателен дружок наречен општество на Сарапијасти, почнувајќи од владеењето на Северанската династија.

Историја
--------

Најраниот запис за Македонијарх, потекнува од Тесалоника и е од 219 г.н.е. Титулата ја имале само 11 луѓе, од кои шест се верува дека се од римско потекло, врз основа на тоа што имаат когномен. Сепак, еден извештај наведува дека епиграфските докази забележале двајца Македониарси во текот на првиот век од нашата ера и 23-ца во следниот век.

Поврзано
--------

* Политарх

Наводи
------

### Цитати

1. 1 2  Burrell 2003. sfn error: no target: CITEREFBurrell2003 (help)
2. ↑  Potter 2009. sfn error: no target: CITEREFPotter2009 (help)
3. ↑  Potter, David S. (2010). *A Companion to the Roman Empire*. West Sussex: Wiley-Blackwell. стр. 232. ISBN 9780631226444.
4. ↑  Nasrallah, Laura; Bakirtzis, Charalambos; Friesen, Steven J. (2010). *From Roman to Early Christian Thessalonike: Studies in Religion and Archaeology*. Cambridge, MA: Harvard University Press. стр. 51. ISBN 9780674053229.
5. ↑  Frankfurter, David; Hahn, Johannes; Naerebout, Frits (2014). *Power, Politics and the Cults of Isis: Proceedings of the Vth International Conference of Isis Studies, Boulogne-sur-Mer, October 13-15, 2011*. Leiden: BRILL. стр. 20. ISBN 9789004277182.
6. ↑  Tataki 1988. sfn error: no target: CITEREFTataki1988 (help)
7. ↑  Hinge, George (2014). *Classica et Mediaevalia, Volume 65*. Copenhagen: Museum Tusculanum Press. стр. 232. ISBN 9788763543958.
 

### Книги

* Burrell, Barbara (2003). *Neokoroi: Greek Cities And Roman Emperors*. Boston: Brill. ISBN 9789004125780.
* Potter, David (2009). *A Companion to the Roman Empire*. Oxford: Wiley-Blackwell. ISBN 9781405199186.
* Tataki, Argyro B. (1988). *Ancient Beroea: Prosopography And Society*. Athens: Research Centre for Greek and Roman Antiquity, National Hellenic Research Foundation. ISBN 9789607094018.

Дополнителна книжевност
-----------------------

* Весник за римски студии - страница 43-44
* Првосвештеници и Македонијарси од Вероја во jstor.org
* „Придружник на Римската Империја" од Дејвид Стоун Потер. Страница 232 ISBN 978-0-631-22644-4
**Климент Булоски**, познат и по псевдонимот **Дозгулпмус** — македонски писател.

Творештво
---------

Булоски се појавил на книжевната сцена со збирката раскази „Тритонус" од 2008 година за која ја добил наградата „Новите!". Според дел од книжевната ктирика, таа е една од најдобрите и најзгуснатите дебитантски книги во историјата на македонската книжевност. Три негови кратки раскази се застапени во антологијата на македонскиот краток расказ, „Џинџуџе во земјата на афионите" (Темплум, 2022).

Наводи
------

1. ↑  Никола Гелевски и Владимир Мартиновски (приредувачи), *Џинџуџе во земјата на афионите: антологија на македонскиот краток расказ*. Скопје: Темплум, 2022, стр. 363.
2. ↑  Никола Гелевски и Владимир Мартиновски (приредувачи), *Џинџуџе во земјата на афионите: антологија на македонскиот краток расказ*. Скопје: Темплум, 2022, стр. 231-235.
Во Македонија се среќаваат три основни **климатски типови**, и тоа: изменето средоземна, планинска и умерено-континентална клима. Летата се суви и топли, а зимите студени и влажни. Средната годишна температура на воздухот изнесува 11,5 °C. Најтопол месец е јули, со просечна температура на воздухот од 22,2 °C, а најстудениот месец е јануари со просечна температура од 0,3 °C. Различни климатски типови и поттипови се комбинација од основните - средоземна, континентална и алпска клима.

Субсредоземна
Субмедитеранскиот регион ги зафаќа: Гевгелиско-валандовската и Дојранската Котлина, каде што најсилно се чувствуваат средоземните климатски влијанија. Во него во одделни години средоземните влијанија се потиснати, но и обратно, постојат години кога средоземните влијанија се чувствуваат по долината на реката Вардар до Скопје, по долината на реката Брегалница до Кочани и по долината на реката Струмица во Струмичко-радовишката Котлина. Регионот на изразена транслатација на континенталната и средоземната клима ги зафаќа Тиквешката, Велешката и Скопската Котлина, Овче Поле, Штипско и Кочанската Котлина, долината на реката Вардар, Струмичко–радовишката Котлина и по долината на реката Црн Дрим во Дебарската Котлина. На север по долината на реката Вардар климатското влијание брзо ослабува. 

Континентална
Регионот на континенталната клима, најмногу се чувствува во Преспанската и Охридско-струшката Котлина (каде што се чувствува и влијанието од езерскиот басен), Кичевската, Бродската, Беровско-делчевската, Славишката, Полошката и Пелагониската Котлина. 

Планинска
Регионот на планинска клима ги зафаќа високите планини на Шарскиот и Корабскиот планински систем, Јабланица, Баба, Јакупица и сите други високи планини во Македонија. Во нив над 2.200 метри постои вистинска планинска клима или таканаречената алпска клима. За разлика од неа, во сите планини под 1.000 м н.в. кои се определени како ниски планини, владее преодна, од котлинска во планинска клима.

Наводи
------

1. ↑  *Михаило Зиков, Клима и климатска регионализација во Република Македонија, „Географски разгледи", бр. 30, Скопје, 1995*
**Костадинка Палазова Ѓорѓиоска** (родена во Сехово, Кукушко, Грција, во  1939
 година) — позната македонска фолк-пејачка.

Животопис
---------

Палазова е родена во кукушкото село Сехово во 1939 година. Таа ја претрпела трагедијата и егзодусот на Македонците од Грција во 1948 година. Од Сехово пребегала во Гевгелија, а од таму била однесена во Гаково, Војводина и таму завршила трето одделение и по нејзина желба се вратила во Вардарскиот дел на Македонија во село Зубовце, гостиварско. Работела во книговодство, како и учителка во село Сретково, гостиварско цели 4 години, па потоа како наставничка во Симница каде се запознала со сопругот. Како наставничка продолжила и во ОУ „Братство и Единство" 20тина години. Со пеењето започнала уште од рана возраст, пеела во хор во Гевгелија и во Гаково. Официјално пред телевизија почнала со ,,Вие пред микорофон" со песната ,,Врни се врни либе Мариче" со која победила и вратите на телевизијата се отвориле за неа. Костадинка пее од 1960тите години. На фестивалот „Роса" во Универзалната сала во Скопје добила награда за животно дело, 50 годишен јубилеј. Костадинка 8 години живеела и работела во Швајцарија. Повеќето од нејзините песни се врзани за Егејскиот крај како и за Гоце Делчев, на кого е горда, преку 40 песни. Нејзини авторски песни се: Филка мома моле бога, Сношти отидех џанам и многу други. Таа има огрoмен број настапи како во Македонија така и во странство. Најчесто придружувана од Васка Илиева, Есма Реџепова, Кочо Петровски. Живее во Гостивар.
Во 2016 година во Гостивар бил организиран голем велигденски концерт во нејзино име.

Наводи
------

1. ↑  *Благодарност до Костадинка Палазова за негувањето на изворната песна*[*мртва врска*]
2. ↑  *Велигденски концерт во Гостивар посветен на Костадинка Палазова*

Надворешни врски
----------------

* Костадинка Палазова на YouTube
**Квалитативната неорганска анализа** го анализира присуството на некој хемиски елемент или неорганско соединение во еден примерок за анализа.

Идентификација на катјони
-------------------------

### 1ва аналитичка група на катјони

Во *1вата аналитичка група на катјони* спаѓаат: Ag+, Hg2+  
2 и Pb2+. Во реакција со групниот реагенс, хлороводородна киселина обично со концентрација од 1–2 M, се таложат како хлориди, кои се нерастворливи во вода.

### 2ра аналитичка група на катјони

Во *2рата аналитичка група на катјони* спаѓаат: Cd2+, Bi3+, Cu2+, As3+, As5+, Sb3+, Sb5+, Sn2+, Sn4+ и Hg2+. Во реакција со групниот реагенс, сулфуроводородна киселина, се таложат како сулфиди.

### 3та аналитичка група на катјони

Во *3та аналитичка група на катјони* спаѓаат: Fe2+, Fe3+, Al3+ и Cr3+. Во реакција со групниот реагенс, амониум хидроксид, се таложат како нерастворливи хидроксиди. Реакцијата се изведува на pH од 8–9, што се постигнува со додавање на пуферски раствор.

### 4та аналитичка група на катјони

Во *4та аналитичка група на катјони* спаѓаат: Zn2+, Ni2+, Co2+ и Mn2+. Во реакција со групниот реагенс, амониум сулфид во базна средина, се таложат како слабо растворливи сулфиди.

### 5та аналитичка група на катјони

Во *5та аналитичка група на катјони* спаѓаат: Ba2+, Ca2+ и Sr2+. Во реакција со групниот реагенс, амониум карбонат во базна средина, се таложат како карбонати.

### 6та аналитичка група на катјони

Катјоните кои остануваат после внимателно одделување на претходните групи се вбројуваат во шеста аналитичка група. Тука спаѓаат: Mg2+, Li+, Na+ и K+.

Идентификација на анјони
------------------------
Кањон
**Кањон на Вучјанка** — кањон, дел од долината на реката Вучјанка, десна притока на Ветерница во јужна Србија. Вучјанка се создава со спојување на Голема и Мала река кај Јасичко Рамниште, на ерозивното проширување каде се наоѓа хотелот „Влаина" (686 м).

Кањонот е засечен во северната падина на планината Кукавица и се наоѓа 18 км југозападно од Лесковац. Кањонска форма речната долина добива под селото Збежиште и на потегот Сколица. Кањонот е долг 2 км, засечен помеѓу врвовите Китка (988 м) и Самариц (619 м). Влезот во кањонот се наоѓа на околу 500 метри н.в. а излезот е на околу 340 метри н.в. На една истурена стрмна карпа на левиот брег на кањонот, на 150 м над реката, се наоѓа Зелен Град. На излез од кањонот се наоѓа хидроелектрана Вучје, изградена во 1903 година.

Коритото во кањонот е полно со „вирови", водопади и слапови. „Вировите" привлекуваат посебно внимание на луѓето и всушност претставуваат камени лонци или казани. Тие се флувијално ерозивни форми кои се создаваат на места каде се јавува силна еворсија, водовртежно движење на водената маса и речниот материјал кој таа го носи. Со текот на времето на тие места се формираат бунарести вдлабнатини во карпесто речно корито. Лонците во кањонот се познати под називот Ѓокини Вирови. Тие се вдлабнати во кристалестите шкрилци а подредени се степенесто, едни под други, од најголем до најмал. Претставуваат туристичка атракција не само во Вучје туку и во целата Лесковачка општина.

Од водопади дсе истакнуваат:

* Водопад на безимениот поток со височина преку 30 метри, од каскаден тип и со периодичен карактер. Се наоѓа 100 метри над хидроелектраната Вучје, од десната страна на коритото на Вучјанка.
* Водопад покрај хидроелектраната, од левата стран на коритото на Вучјанка, од каскаден тип висок преку 40 метри и секогаш има вода.

Останатите водопади се со помала височина и се наоѓаат на самата река Вучјанка.

Галерија
--------

* Податотека:Vodopad kod Hidrocentrale.jpg
* Податотека:Vodopad kitka.jpg
* Водопад покрај хидроелектранатаВодопад покрај хидроелектраната
* Водопад покрај хидроелектранатаВодопад покрај хидроелектраната
* КањонКањон
* КањонКањон
* КањонКањон
* КањонКањон
* КањонКањон
* КањонКањон
* КањонКањон
* КањонКањон
* КањонКањон
* КањонКањон
* КањонКањон
* КањонКањон
* КањонКањон
* КањонКањон

Поврзано
--------

* Вучјанка
* Ѓокини Вирови

Наводи
------

1. 1 2  Богојевић, Ана (2004). „ПРИРОДНО-ГЕОГРАФСКЕ И АНТРОПОГЕНЕ ОДЛИКЕ ВУЧЈА". *ЛЕСКОВАЧКИ ЗБОРНИК*. Лесковац: Народни музеј - ЛЕСКОВАЦ: 344. ISSN 0459-1070.
2. ↑  Kukavica
**Индиана Пејсерс** (на англиски: *Indiana Pacers*) — американски професионален кошаркарски тим со седиште во Индијанаполис, Индијана. Пејсерс се натпреварува во Националната кошаркарска асоцијација (НБА) како член на Централната дивизија на Источна конференција. Клубот Пејсерс првпат бил основан во 1967 година како член на Американската кошаркарска асоцијација (АБА) и станал член на НБА во 1976 година како резултат на спојувањето на АБА-НБА. Тие ги играат своите домашни натпревари во салата "Банкарс Лајф Филдхаус". Тимот е именуван според историјата на Индијана со трката Индијанаполис 500 на тркачки автомобили како и со трките со коњски кочии.

Индијана Пејсерс освоиле три првенства, сите во АБА. Пејсерс биле шампиони во Источната дивизија на НБА во 2000 година. Тимот е освојувач на девет дивизиски титули. Шест играчи на од куќата на славните - Реџи Милер, Крис Мулин, Алекс англиски, Мел Даниелс, Роџер Браун и Џорџ Мекгинис - играле за Индијана Пејсерс повеќе сезони.
| **Квазулу-Натал** |
| --- |
|  |
|
|
| **Површина** | 92.100 км²; |
| **Население** | 9.426.019 |
| **Јазици**: | зулу (80,6%)англиски (13,6%)Ксхоза (2,3%)африканс (1.5%) |
| **Раси**: | Црнци (85,3%)Азијати (8,5%)Белци (4,7%) |
| **Главен град**: | Питермарицбург |
| **Најголем град**: | Дурбан |
| **Премиер**: | С‘бу Ндебеле(АНК) |
|  |

**Квазулу-Натал** (англиски: *KwaZulu-Natal*) — покраина во Јужноафриканската Република. До 1994 г. оваа територија била составена од покраините Натал и Бантустан. Порано регионот бил нарекуван Наталија, а подоцна бил преименуван во Наталска Колонија. Натал е познат како градинска покраинаи е дом на народот Зулу. Се протега од границите со Свазиленд и Мозамбик, па сè до Источниот Кејп на југ. Малата држава Лесото исто така граничи со оваа покраина на запад.

Географија
----------

Покраината има три различни географски области: нискиот регион долж брегот на Индискиот Океан, рамнините во централниот дел и двете планински области — Змејските Планини и венецот Лебомбо на север. Реката Тугела тече од запад кон исток преку центарот на покраината.

Просечната температура во покраината се движи од 17° до 28 °C од октомври до април и од 11° до 25 °C во поладните месеци. Годишните врнежи на дожд се околу 690 mm, паѓајќи во текот на целата година.

|  |  |  |  |  |
| --- | --- | --- | --- | --- |
| 

| * п
* р
* у
Покраини во Јужноафриканската Република |
| --- |
|  |
| 
* Гаутенг
* Западен Кејп
* Источен Кејп
* Квазулу-Натал
* Мпумаланга
* Лимпопо
* Северен Кејп
* Северозападна
* Фри Стејт

 |  |

 |
**Лампос** или **Ламп** (старогрчки: Λάμπος) = „факел") — лик од старогрчката митологија, син на Лаомедонт, градителот на славниот тројански ѕид кој, западнати во немилост на Зевс како учесници во бунтот против него, го подигнале боговите Аполон и Посејдон, кои работеле како надничари. Кога требало да ги плати, Леомедонт ги измамил и така го предизвикал нивниот гнев. Поради тоа, него и сите негови синови (освен Пријам) ги уништил Херкул, кога ја разурнал Троја. Пријам, кому Херкул му го доделил тројанскиот престол, сметал дека причина за несреќите кои ја снашле Троја било лошото место на кое бил подигнат градот, а не гневот на боговите. Затоа, тој го испратил својот брат Лампо да ја праша свештеничката Питија дали сè уште лежи клетвата на ридот Ати. Меѓутоа, Лампо се вљубил во свештеникот Пантој, кој бил толку убав, што Лампо заборавил зошто дошол во Делфи, па го зел со себе во Троја. Иако лут, Пријам му простил на Лампо, а Пантој го поставил за свештеник во храмот на Аполон.

Наводи
------

1. ↑  „Registar imena i reči s objašnjenjima" во: Krista Volf, *Kasandra*. Sarajevo: Svjetlost, 1987, стр. 167-168.